ਸਮੱਗਰੀ: ਕੋਰੋਨਾਵਾਇਰਸ ਕਰਕੇ ਕੈਨੇਡਾ ਵਿੱਚ ਰਹਿੰਦੇ ਪੰਜਾਬੀ ਵਿਦਿਆਰਥੀਆਂ ਦੀ ਜ਼ਿੰਦਗੀ 'ਤੇ ਪਿਆ ਅਸਰ (ਸੰਕੇਤਕ ਤਸਵੀਰ)

ਕੈਨੇਡਾ ਦੇ ਪ੍ਰਧਾਨ ਮੰਤਰੀ ਜਸਟਿਨ ਟਰੂਡੋ ਦੀ ਪਤਨੀ ਸੋਫੀ ਟਰੂਡੋ ਵੀ ਕੋਰੋਨਾਵਾਇਰਸ ਦੀ ਪੌਜ਼ੀਟਿਵ ਪਾਈ ਗਈ। ਅਹਿਮ ਫੈਸਲਾ ਲੈਂਦਿਆਂ ਕੈਨੇਡਾ ਨੇ 18 ਮਾਰਚ,2020 ਤੋਂ 30 ਜੂਨ, 2020 ਤੱਕ ਟਰੈਵਲ ਬੈਨ ਵੀ ਲਾਗੂ ਕਰ ਦਿੱਤਾ ਹੈ, ਸਰਕਾਰ ਦੀ ਤੈਅ ਸੂਚੀ ਵਿੱਚ ਆਉਂਦੇ ਲੋਕ ਹੀ ਇਸ ਸਮੇਂ ਦੌਰਾਨ ਕੈਨੇਡਾ ਦਾਖਲ ਹੋ ਸਕਣਗੇ।

ਕੈਨੇਡਾ ਵਿੱਚ ਗਰੌਸਰੀ ਸਟੋਰਾਂ ਦੀਆਂ ਖਾਲੀ ਹੋਈਆਂ ਸ਼ੈਲਫਾਂ ਬਾਰੇ ਮੈਂ ਕੈਨੇਡਾ ਦੇ ਬਰੈਂਪਟਨ ਰਹਿੰਦੀ ਕਿਰਨ ਨੂੰ ਪੁੱਛਿਆ। 

ਕਿਰਨ ਨੇ ਦੱਸਿਆ, "ਮੈਂ ਜਿਸ ਸਟੋਰ ਵਿੱਚ ਗਈ ਸੀ ਉੱਥੇ ਕੁਝ ਕੁ ਸ਼ੈਲਫਾਂ ਖਾਲੀ ਹੋ ਗਈਆਂ ਸੀ, ਖਾਸ ਕਰਕੇ ਆਟੇ ਦਾ ਸਟੌਕ ਅਤੇ ਟਾਇਲਟ ਪੇਪਰ ਵਗੈਰਾ।"

(ਬੀਬੀਸੀ ਪੱਤਰਕਾਰ ਨੇ ਇਹ ਗੱਲਬਾਤ ਕੈਨੇਡਾ ਵਿੱਚ ਰਹਿੰਦੇ ਪੰਜਾਬੀਆਂ ਨਾਲ ਫੋਨ 'ਤੇ ਕੀਤੀ ਹੈ)

ਇਹ ਵੀ ਪੜ੍ਹੋ: ਕੋਰੋਨਾਵਾਇਰਸ ਦੇ ਹਰ ਪਹਿਲੂ ਬਾਰੇ ਬੀਬੀਸੀ ਦੀ ਖ਼ਾਸ ਕਵਰੇਜ - BBC News ਖ਼ਬਰਾਂ

ਕੈਨੇਡਾ ਵਿੱਚ ਕੋਰੋਨਾਵਾਇਰਸ ਦੇ ਫੈਲਣ ਮਗਰੋਂ ਲੋਕਾਂ ਨੇ ਰਾਸ਼ਨ ਭਰਨਾ ਸ਼ੁਰੂ ਕੀਤਾ ਜਿਸ ਕਰਕੇ ਸਟੋਰਾਂ ਵਿੱਚ ਸਮਾਨ ਦੀ ਹੋਈ ਕਮੀ

ਕੋਰੋਨਾਵਾਇਰਸ: ਭਾਰਤ ਸਣੇ ਦੁਨੀਆਂ ਵਿਚ ਕੀ ਹਨ ਹਾਲਾਤ

ਵੈਨਕੂਵਰ ਵਿੱਚ ਕੋਰੋਨਾਵਾਇਰਸ ਮਗਰੋਂ ਲੋਕ ਸਮਾਨ ਖਰੀਦਦੇ ਹੋਏ

ਤਿੰਨ ਕੁ ਸਾਲ ਪਹਿਲਾਂ ਸਰਦੂਲਗੜ੍ਹ ਤੋਂ ਕੈਨੇਡਾ ਗਏ ਭੁਪੇਸ਼ ਅਗਰਵਾਲ ਨਾਲ ਗੱਲ ਕੀਤੀ। ਭੁਪੇਸ਼ ਸਟੱਡੀ ਵੀਜ਼ਾ 'ਤੇ ਗਿਆ ਸੀ ਅਤੇ ਸਾਲ ਪਹਿਲਾਂ ਹੀ ਵਰਕ ਪਰਮਿਟ ਮਿਲਿਆ ਹੈ। ਉਹ ਓਂਟਾਰੀਓ ਵਿੱਚ ਫਾਇਰ ਪੈਨਲ ਟਰਬਲਸ਼ੂਟਰ ਦਾ ਕੰਮ ਕਰਦਾ ਹੈ। 

ਭੁਪੇਸ਼ ਨੇ ਦੱਸਿਆ, "ਓਂਟਾਰੀਆ ਵਿੱਚ ਲੌਕਡਾਊਨ ਜਿਹੀ ਸਥਿਤੀ ਹੈ; ਈਵੈਂਟ ਕੈਂਸਲ ਹੋ ਗਏ ਹਨ, ਰੈਸਟੋਰੈਂਟਾਂ ਵਿੱਚ ਡਾਇਨ ਇਨ ਬੰਦ ਹੋਣ ਕਾਰਨ ਇੱਥੇ ਸਰਵਰ ਵਜੋਂ ਕੰਮ ਕਰਨ ਵਾਲਿਆਂ ਦੀਆਂ ਨੌਕਰੀਆਂ ਚਲੀਆਂ ਗਈਆਂ। ਪਬਲਿਕ ਡੀਲਿੰਗ ਵਾਲੀਆਂ ਜ਼ਿਆਦਾਤਰ ਨੌਕਰੀਆਂ ਵਿੱਚ ਲੇਅ-ਆਫ ਕਰ ਦਿੱਤਾ ਗਿਆ ਹੈ, ਟਰੱਕਾਂ ਦਾ ਕੰਮ ਘਟ ਗਿਆ ਹੈ।"

ਵੀਡੀਓ: ਪੰਜਾਬੀ ਗਾਇਕਾ ਗਿੰਨੀ ਮਾਹੀ ਇਸ ਵੇਲੇ ਇਟਲੀ 'ਚ ਮੌਜੂਦ ਹੈ ਅਤੇ ਭਾਰਤ ਆਉਣ ਤੋਂ ਅਸਮਰਥ ਹੈ

ਭੁਪੇਸ਼ ਨੂੰ ਵੀ ਪੁੱਛਣ 'ਤੇ ਕਿ ਗਰੌਸਰੀ ਸਟੋਰਜ਼ ਦਾ ਕੀ ਹਾਲ ਹੈ, ਉਸ ਨੇ ਦੱਸਿਆ, "ਕਈ ਚੀਜ਼ਾਂ ਦਾ ਸਟੌਕ ਬਹੁਤ ਜਲਦੀ ਖਤਮ ਹੋ ਰਿਹੈ ਜਿਵੇਂ ਕਿ ਦੁੱਧ, ਬਰੈਡ, ਟਾਇਲਟ ਪੇਪਰ ਵਗੈਰਾ। ਪਹਿਲਾਂ ਮੈਂ ਸਵੇਰੇ ਘਰੋਂ ਨਿੱਕਲਣ ਵੇਲੇ ਬਰੈੱਡ-ਦੁੱਧ ਵਗੈਰਾ ਦਾ ਨਾਸ਼ਤਾ ਕਰ ਜਾਂਦਾ ਸੀ, ਟਾਈਮ ਬਚਦਾ ਸੀ ਪਰ ਹੁਣ ਸਵੇਰੇ ਵੀ ਦੇਸੀ ਤੜਕਾ ਹੀ ਚਲਦਾ ਹੈ। ਘਰ ਵਿੱਚ ਪਏ ਰਾਸ਼ਨ ਨਾਲ ਰੋਟੀ-ਸਬਜੀ ਬਣਾਉਂਦੇ ਹਾਂ।"

ਭੁਪੇਸ਼ ਨੇ ਅੱਗੇ ਦੱਸਿਆ ਕਿ ਉਸ ਦਾ ਕੰਮ ਫਿਲਹਾਲ ਚਲ ਰਿਹਾ ਹੈ, ਇਸ ਲਈ ਹਾਲੇ ਕੋਈ ਆਰਥਿਕ ਤੰਗੀ ਨਹੀਂ। ਉਸ ਨੇ ਕਿਹਾ,"ਸਭ ਤੋਂ ਜਿਆਦਾ ਸਮੱਸਿਆ ਸਟੂਡੈਂਟਸ ਨੂੰ ਆ ਰਹੀ ਹੈ। ਪਹਿਲਾਂ ਹੀ ਉਹਨਾਂ ਨੂੰ ਤੈਅ ਘੰਟਿਆਂ ਤੱਕ ਕੰਮ ਕਰਨ ਦੀ ਇਜਾਜ਼ਤ ਹੁੰਦੀ ਹੈ, ਹੁਣ ਕਈ ਕਾਰੋਬਾਰ ਮੱਠੇ ਪੈਣ ਕਾਰਨ ਜਿਨ੍ਹਾਂ ਦੀਆਂ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਕੈਨੇਡਾ ਰਹਿੰਦੇ ਪੰਜਾਬੀ ਮੁੰਡੇ-ਕੁੜੀਆਂ ਨਾਲ ਕੀ ਗੱਲਬਾਤ ਹੋਈ, ਇਸ ਤੋਂ ਪਹਿਲਾਂ ਦੱਸ ਦੇਵਾਂ ਕਿ ਵਿਸ਼ਵ ਸਿਹਤ ਸੰਗਠਨ ਦੀ 19 ਮਾਰਚ, 2020 ਦੀ ਰਿਪੋਰਟ ਮੁਤਾਬਕ ਕੈਨੇਡਾ ਵਿੱਚ ਕੋਰੋਨਾਵਾਇਰਸ ਨਾਲ ਪੀੜਤ 569 ਕੇਸਾਂ ਦੀ ਪੁਸ਼ਟੀ ਹੋਈ ਹੈ, 8 ਮੌਤਾਂ ਹੋ ਚੁੱਕੀਆਂ ਹਨ।